text: Det kribler i de grønne fingre
  28 marts 2011 kl. 18.36
  Det kribler i de grønne fingre, når forårstemperaturerne kommer. Og selv om jorden ikke er rigtig varm endnu, er der meget der kan laves i haven.
  TV SYD besøgte et havecenter og fik gode råd.
  
  Græsplæne og hæk
  F.eks. er det nu, at græsplænen skal gøres klar til sæsonen.
  Det er også nu, at den nye hæk skal plantes - eller den gamle repareres. 
  Og i mange år har det været et stridspunkt, hvornår rosernes skal beskæres. Mange har hårdnakket holddt fast i, at det først skal ske til maj. Men Lars Nielsen fra Esbjerg Planteskole siger, at det rette tidspunkt er april.
  
  Nye roser
  Og nye roser er der masser af. Både de lidt afdæmpede til de yngre haveejere - og de røde, der er mest populære blandt de lidt ældre.
  